สวัสดีค่ะ ดิฉันทานยาคุมแบบ 21เม็ดมาเข้าแผงที่2แล้วค่ะ ทานแบบต่อเนื่อง ไม่ได้เว้นระยะหรือหยุดทานเมื่อหมดแผงแรก เป็นประจำเดือนล่าสุด วันที่ 11-17พย ช่วงนั้นเริ่มรู้สึกคันปากมดลูกมากๆเลยค่ะ มีผื่นแดงรอบๆ ทีแรกก็คิดว่าแพ้ผ้าอนามัย แต่ก็ใช้ยี่ห้อเดิม แบบเดิมอย่างที่เคยใช้มาตลอด ลองเปลี่ยนยี่ห้อแต่ก็ไม่ดีขึ้น จนประจำเดือนหาย อาการค่อยทุเลาลง จนถึงช่วงสัปดาห์ที่ผ่านมา มีของเหลวสีน้ำตาลปนเลือดไหลออกมา (คล้ายๆเวลาปะจำเดือนเริ่มมาวันแรกน่ะค่ะ ที่มันจะออกมานิดเดียว เหมือนเตือนให้เรารู้ว่าประจำเดือนกำลังมานะ) แต่เป็นแบบนี้มาเป็นอาทิตย์แล้ว ประจำเดือนก็ยังมาไม่ปกติ ที่สำคัญคือ คันปากมดลูกมากๆ เป็นผื่นแดงเหมือนเดิม จะไปหาก็สื่อสารลำบาก เพราะอยู่ ตปท. กลัวอธิบายให้ฟังไม่เข้าใจ ไม่ทราบว่าควรทำอย่างไรดีคะ
สวัสดีค่ะ อาการคันในที่นี้น่าจะหมายถึงการคันตรงช่องคลอดหรือปากช่องคลอด ซึ่งอาจเกิดจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก-ติดโรคติดต่อทางเพศสัมพันธ์เช่น หนองใน-การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมากการให้ได้การวินิจฉัยที่แน่นอนจำเป็นต้องตรวจร่างกายดูรอยโรคจริง เบื้องต้นถ้าสงสัยว่าแพ้อะไรให้หลีกเลี่ยงไปก่อน และไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้นสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์